|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2016 m. vasario 26 d. |
| įsakymu Nr. AD1-562 |

**klaipėdos miesto savivaldybės aplinkos monitoringo 2017–2021 metų programos parengimo paslaugų skelbiamo mažos vertės PIRKIMO SĄLYGŲ APRAŠAS**

TURINYS

|  |  |
| --- | --- |
| I. | BENDROSIOS NUOSTATOS |
| II. | PIRKIMO OBJEKTAS |
| III. | TIEKĖJŲ KVALIFIKACIJOS REIKALAVIMAI |
| IV. | ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE |
| V. | PASIŪLYMŲ RENGIMAS, PATEIKIMAS, KEITIMAS |
| VI. | PASIŪLYMŲ GALIOJIMO UŽTIKRINIMAS |
| VII. | KONKURSO SĄLYGŲ APRAŠO PAAIŠKINIMAS IR PATIKSLINIMAS |
| VIII. | SUSIPAŽINIMO SU PASIŪLYMAIS PROCEDŪROS |
| IX. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |
| X. | PASIŪLYMŲ VERTINIMAS |
| XI. | PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO |
| XII. | GINČŲ NAGRINĖJIMO TVARKA |
| XIII. | PIRKIMO SUTARTIES SĄLYGOS |
|  | PRIEDAI: |

1 priedas - Pasiūlymo forma;

2 priedas – Techninė specifikacija.

**I SKYRIUS**

**BENDROSIOS NUOSTATOS**

1. Klaipėdos miesto savivaldybės administracija(Biudžetinė įstaiga, Liepų g. 11, LT-91502 Klaipėda, tel. (8 46) 39 60 66, faks. (8 46) 41 00 47, el. p. info@klaipeda.lt, Duomenys kaupiami ir saugomi Juridinių asmenų registre, kodas 188710823)(toliau – Perkančioji organizacija), numato pirkti **Klaipėdos miesto savivaldybės aplinkos monitoringo 2017-2021 metų programos parengimo paslaugas** (toliau – paslaugos).
2. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas).
3. Pirkimas vykdomas vadovaujantis Viešųjų pirkimų įstatymu, Perkančiosios organizacijos pasitvirtintomis ir Centrinėje viešųjų pirkimų informacinėje sistemoje (toliau – CVP IS) paskelbtomis Klaipėdos miesto savivaldybės administracijos supaprastintų viešųjų pirkimų taisyklėmis, patvirtintomis Klaipėdos miesto savivaldybės administracijos direktoriaus 2008 m. rugsėjo 17 d. įsakymu Nr. AD1-1783 (Klaipėdos miesto savivaldybės administracijos direktoriaus 2013 m. gruodžio 31 d. įsakymo Nr. AD1-3351 redakcija, pakeista Klaipėdos miesto savivaldybės administracijos direktoriaus 2014 m. gegužės 6 d. įsakymu Nr. AD1-1400, pakeista Klaipėdos miesto savivaldybės administracijos direktoriaus 2015 m. sausio 29 d. įsakymu Nr. AD1-259, pakeista Klaipėdos miesto savivaldybės administracijos direktoriaus 2015 m. gruodžio 30 d. įsakymu Nr. AD1-3832) (toliau – Taisyklės), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiuo konkurso sąlygų aprašu.
4. Skelbimas apie pirkimą paskelbtas CVP IS adresu [*https://pirkimai.eviesiejipirkimai.lt/*](https://pirkimai.eviesiejipirkimai.lt/)*.* Pirkimas vadovaujantis Viešųjų pirkimų įstatymo 151 straipsniu vykdomas CVP IS elektroniniu būdu. Elektroninėmis priemonėmis pasiūlymus gali teikti tik tiekėjai, registruoti CVP IS. Registracija yra nemokama.
5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
6. Perkančioji organizacija nėra pridėtinės vertės mokesčio (toliau – PVM) mokėtoja.
7. **Visos pirkimo sąlygos nustatytos pirkimo dokumentuose, kuriuos sudaro:**
	1. Skelbimas apie pirkimą;
	2. Konkurso sąlygų aprašas (kartu su priedais);
	3. Pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus).
8. Perkančiosios organizacijos kontaktiniai asmenys: **dėl klausimų, susijusių su pirkimo objektu –** Aplinkos kokybės skyriaus vyriausioji specialistė Renata Chockevičienė, tel. (8 46) 39 60 30, el. paštas renata.chockeviciene@klaipeda.lt; **dėl klausimų, susijusių su viešojo pirkimo procedūromis –** Viešųjų pirkimų skyriaus vyriausioji specialistė Milda Lamakinaitė, tel. (8 46) 39 61 32, el. p. milda.lamakinaite@klaipeda.lt.

**II SKYRIUS**

**PIRKIMO OBJEKTAS**

1. **Pirkimo objektas – Klaipėdos miesto savivaldybės aplinkos monitoringo 2017-2021 metų programos** (toliau – programa) **parengimo paslaugos,** pagal Lietuvos Respublikos aplinkos ministro 2004 m. rugpjūčio 16 d. įsakymu Nr. D1-436 patvirtintų Bendrųjų savivaldybių aplinkos monitoringo nuostatų reikalavimus (aktualiais pakeitimais). Parengtos programos turinys, programos dalys, monitoringo objektai, stebimi parametrai, stebėjimų periodiškumas, monitoringo vietų parinkimas, monitoringo vietų skaičius ir kita programos sudėtis turi atitikti Bendrųjų savivaldybių aplinkos monitoringo nuostatų ir kitų teisės aktų reikalavimus. Programoje turi būti taip pat numatytas triukšmo monitoringas bei želdynų ir želdinių būklės monitoringas.
2. Išsamesnė informacija pateikiama techninėje specifikacijoje (šio aprašo 2 priedas). *Techninėje specifikacijoje ir kituose pridedamuose dokumentuose gali būti nurodyti medžiagų ar įrangos gamintojai, prekės ženklai, konkretūs modeliai ar šaltiniai, konkretus procesas, patentas, konkreti kilmė ir pan., kurie yra tik informacinio pobūdžio ir tiekėjas gali siūlyti lygiavertį objektą nurodytajam.*
3. Prievolių įvykdymo terminai bei kitos pirkimo sutarties sąlygos nurodytos konkurso sąlygų aprašo XIII skyriuje**.**
4. **Šis pirkimas į dalis neskirstomas**, todėl tiekėjas turi pateikti pasiūlymą visai pirkimo apimčiai bendrai. Alternatyvūs pasiūlymai atmetami.

**III SKYRIUS**

**TIEKĖJŲ KVALIFIKACIJOS REIKALAVIMAI**

1. Tiekėjai, dalyvaujantys pirkime, turi atitikti šiuos minimalius kvalifikacijos reikalavimus:

|  |  |  |
| --- | --- | --- |
| Eil. Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 13.1. | Tiekėjas (fizinis asmuo) arba tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas),  dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Pateikiama: išrašai iš teismų sprendimų, jei tokie yra, ar Informatikos ir ryšių departamento prie Vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkos duomenis, ar jiems tolygus šalies, kurioje registruotas Tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų. Nurodytas dokumentas turi būti išduotas ne anksčiau **kaip 30 dienų** iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Pateikiamas skenuotas dokumentas elektroninėje formoje. |
| 13.2. | Tiekėjas neturi neįvykdytų įsipareigojimų, susijusių su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | Pateikiama:**1) Dėl įsipareigojimų, susijusių su mokesčių mokėjimu (neįskaitant socialinio draudimo įmokų),** Lietuvos Respublikoje registruotas fizinis ar juridinis asmuo pateikia Valstybinės mokesčių inspekcijos išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia atitinkamos užsienio šalies institucijos išduotą dokumentą. Pateikiamas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos.**2) Dėl įsipareigojimų, susijusių su socialinio draudimo įmokų mokėjimu,** Lietuvos Respublikoje registruoto **juridinio asmens** duomenis paskutinę pasiūlymų pateikimo dieną pasitikrina, užfiksuoja ir išsaugo pati Perkančioji organizacija. Atkreipiamas dėmesys, kad SODRA informacinėje sistemoje viešai tikrintini duomenys yra užfiksuoti prieš dvi darbo dienas ir Perkančioji organizacija šiuos duomenis laikys aktualiais. Lietuvos Respublikoje registruotas tiekėjas, kuris yra **fizinis asmuo**, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduotą dokumentą arba VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas, kompetentingos valstybės institucijos išduotą pažymą. Pateikiamas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos.Jei pateikiami dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai jų galiojimo laikotarpiu yra priimtini.Pateikiami skenuoti dokumentai elektronine forma. |
| 13.3. | Tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | Pateikiama: išrašas iš teismo sprendimo arba Informatikos ir ryšių departamento prie Vidaus reikalų ministerijos pažyma ar VĮ Registrų centro išduota jungtinė pažyma apie fizinį asmenį arba atitinkamos užsienio šalies institucijos dokumentas, išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.Pateikiamas skenuotas dokumentas elektronine forma. |
| 13.4. | Tiekėjas nėra pripažintas neįvykdęs pirkimo sutarties ar netinkamai ją įvykdęs (ir tai buvo esminis pirkimo sutarties pažeidimas) ir dėl to per pastaruosius 3 metus, bet ne anksčiau kaip 2016-01-01, nebuvo nutraukta pirkimo sutartis arba per pastaruosius 3 metus, bet ne anksčiau kaip 2016-01-01,  nebuvo priimtas ir įsiteisėjęs teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius. | Pateikiama: Lietuvos Respublikoje registruoto tiekėjo duomenis pasitikrina pati Perkančioji organizacija. Ne Lietuvos Respublikoje registruoti tiekėjai pateikia laisvos formos tiekėjo deklaraciją. Pateikiamas skenuotas dokumentas elektronine forma. |
| 13.5. | Tiekėjas turi būti įregistruotas įstatymų nustatyta tvarka ir turi turėti teisę rengti aplinkos monitoringo programas. *Pastaba:**Vadovaujantis Bendrųjų savivaldybių aplinkos monitoringo nuostatų 8 punktu (pakeitimas LR aplinkos ministro 2015 m. lapkričio 30 d. įsakymu Nr. D1-864), programas rengti turi teisę universitetai, mokslinių tyrimų institutai, kvalifikuoti ekspertai, kiti juridiniai ir fiziniai asmenys, kurių veikla susijusi su fiziniais, biomedicinos ar aplinkos inžinerijos moksliniais tyrimais, aplinkos monitoringo programų rengimu ir vykdymu.* | Pateikiama: profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę rengti monitoringo programas. Lietuvos Respublikoje registruotas tiekėjas pateikia: VĮ Registrų centro išduotą Lietuvos Respublikos juridinių asmenų registro išplėstinį išrašą ir/arba įstatus ir kitus dokumentus, patvirtinančius tiekėjo teisę rengti aplinkos monitoringo programas, asmuo, besiverčiantis veikla turint verslo liudijimą - verslo liudijimą.Pateikiamas skenuotas dokumentas elektronine forma. |
| 13.6. | Tiekėjas per paskutinius 3 metus (iki pasiūlymo pateikimo termino pabaigos) arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) turi būti įvykdęs\* bent 1 sutartį savivaldybių aplinkos monitoringo programų rengimo srityje, kurios vertė ne mažesnė kaip 4300,00 Eur su PVM.*\*Jeigu tiekėjas teikia informaciją apie sutartį, kuri pradėta vykdyti anksčiau nei per paskutinius 3 metus, tačiau pabaigta vykdyti per paskutinius 3 metus, laikoma, kad jo patirtis taip pat atitinka keliamą reikalavimą.* | Pateikiama: 1) Tiekėjo ar jo įgalioto asmens pasirašytas per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) įvykdytų sutarčių sąrašas, kuriame nurodomas sutarties objektas, vykdymo laikotarpis, sutarties vertė, užsakovo identifikavimo duomenys. 2) Užsakovų pažymos, kad sutartys buvo įvykdytos tinkamai.Pateikiami skenuoti dokumentai elektroninėje formoje. |
| 13.7. | Tiekėjas sutarčiai vykdyti turi pasiūlyti bent 1 specialistą, turintį fizinių, biomedicinos ar aplinkos inžinerijos mokslų aukštąjį universitetinį (ar jam prilygintą) išsilavinimą ir ne mažesnę kaip 2 metų darbo patirtį rengiant aplinkos monitoringo programas. | Pateikiama:1) Specialistų, kurie bus atsakingi už sutarties vykdymą, sąrašas, kuriame nurodomi specialistų vardai ir pavardės, jų pareigos vykdant sutartį, darbo patirties trukmė, kokiu pagrindu specialistas yra pasitelkiamas (yra įdarbintas tiekėjo, subtiekėjo ar jungtinės veiklos partnerio įmonėje, planuojamas įdarbinti laimėjus konkursą, ar yra pasitelkiamas kaip subtiekėjas). 2) Išvardytų specialistų kvalifikacijos atestatai ar atitinkamos užsienio šalies institucijos išduoti dokumentai, teisės pripažinimo pažymos, ar kiti lygiaverčiai dokumentai, leidžiantys teikti konkurso sąlygų apraše nurodytas paslaugas, patvirtinantys specialistų patirtį ir kvalifikaciją. Pateikiami skenuoti dokumentai elektroninėje formoje. |

1. Pateikiant atitinkamų dokumentų skaitmenines kopijas ir pasiūlymą pasirašant vadovo arba įgalioto asmens saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
2. Jeigu tiekėjas dėl pateisinamų priežasčių negali pateikti Perkančiosios organizacijos reikalaujamų dokumentų, jis turi teisę vietoje jų pateikti kitus Perkančiajai organizacijai priimtinus dokumentus ar informaciją, kuri patvirtintų, kad tiekėjo kvalifikacija atitinka keliamus reikalavimus. Šiuo atveju prieš teikiant pasiūlymą tiekėjas raštu kreipiasi į Perkančiąją organizaciją, nurodydamas ketinamus pateikti dokumentus ar informaciją ir klausdamas, ar tokie dokumentai ar informacija priimtina, bei nurodydamas priežastis, kodėl negali pateikti Perkančiosios organizacijos reikalaujamų dokumentų.
3. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija.
4. Vietoje lentelės 13.5 punkte nurodytų dokumentų, tiekėjas gali pateikti Viešųjų pirkimų tarnybos išduotą pažymą dėl įrašymo į oficialius patvirtintų tiekėjų sąrašus.
5. Jei kvalifikacijos reikalavimus patvirtinantis dokumentas išduotas anksčiau nei nurodė Perkančioji organizacija, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.
6. Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Dokumentų legalizavimo ir tvirtinimo pažyma *(Apostille)* tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).
7. **Kvalifikacijos reikalavimai ūkio subjektų grupės nariams:** jei bendrą pasiūlymą pateikia ūkio subjektų grupė, šio konkurso sąlygų aprašo 13.1-13.4 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o 13.5-13.7 punktuose nurodytus reikalavimus turi atitikti bent vienas ūkio subjektų grupės narys. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas, kuris kartu pateikia („prisega“) savo ir kitų ūkio subjektų grupės narių dokumentus, pagrindžiančius atitikimą keliamiems kvalifikacijos reikalavimams.
8. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju tiekėjai privalo įrodyti Perkančiajai organizacijai, kad vykdant pirkimo sutartį tie ištekliai jiems bus prieinami. Tam įrodyti tiekėjas turi pateikti sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį.
9. Tiekėjas sutarties vykdymui kaip specialistą gali pasitelkti fizinį asmenį:
	1. Jei tiekėjas tokio asmens neketina įdarbinti, tokiu atveju specialistas (fizinis asmuo) pasiūlyme nurodomas kaip tiekėjo **subtiekėjas.** Tiekėjas, pagrįsdamas atitikimą kvalifikacijos reikalavimams, pateikia Perkančiajai organizacijai informaciją apie specialisto atitikimą šio konkurso sąlygų aprašo 23 punkte nurodytiems reikalavimams, taip pat sutartį ar preliminariąją sutartį ar ketinimų protokolą dėl sutarties sudarymo su specialistu laimėjimo ir sutarties sudarymo atveju. Svarbu, kad susitarimas (pavyzdžiui, preliminarioji sutartis, ketinimų protokolas) būtų sudaryti **iki tiekėjui pateikiant pasiūlymą.**
	2. Jeigu tiekėjas pasiūlyme nurodo specialistą (fizinį asmenį), kurį laimėjimo ir sutarties sudarymo atveju ketina įdarbinti, tokiu atveju, tiekėjas iki pateikiant pasiūlymą turėtų sudaryti su ketinamu sutarties vykdymo metu pasitelkti specialistu susitarimą arba ketinimų protokolą arba kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą Perkančiajai organizacijai ir konkurso laimėjimo ir sutarties sudarymo atveju specialistai bus įdarbinti.
10. **Kvalifikacijos reikalavimai tretiesiems asmenims (subrangovams, subteikėjams, subtiekėjams) (toliau bendrai – subtiekėjai):** savo pasiūlyme tiekėjas turi nurodyti (konkurso sąlygų aprašo 1 priede), kokius subtiekėjus jis ketina pasitelkti, jei pasitelks. Pasitelkiami subtiekėjai privalo atitikti 13.1-13.4 punktuose nustatytus kvalifikacijos reikalavimus, reikalaujami dokumentai pateikiami kiekvieno subtiekėjo atskirai. 13.7 punkte nurodyti dokumentai turi būti išduoti toms paslaugoms, kurios perduodamos subtiekėjui teikti.
11. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis.

**IV SKYRIUS**

**ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

1. Jei pirkimo procedūrose dalyvauja ūkio subjektų grupė, ji visus ūkio subjektų grupės narius nurodo pasiūlymo formoje (šio aprašo 1 priedas) ir pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę vykdant numatomą su Perkančiąja organizacija sudaryti pirkimo sutartį. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.

**V SKYRIUS**

**PASIŪLYMŲ RENGIMAS, PATEIKIMAS IR KEITIMAS**

1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. Pasiūlymai, pateikti popierine forma arba ne Perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.
2. Pasiūlymus gali teikti tik CVP IS registruoti tiekėjai (registracija nemokama). Visi dokumentai, patvirtinantys tiekėjų kvalifikacijos atitiktį šiame apraše nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *docx, jpeg* ir kt.). Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
3. **Pasiūlymas privalo būti pasirašytas galiojančiu saugiu elektroniniu parašu**, atitinkančiu Lietuvos Respublikos elektroninio parašo įstatymo nustatytus reikalavimus. Saugiu elektroniniu parašu tvirtinamas visas pasiūlymas. Atskirai kiekvieno dokumento elektroniniu parašu pasirašyti nereikia. **Jeigu pasiūlymą pateikia ne tiekėjo vadovas, kartu su pasiūlymu turi būti pateikta pasiūlymą teikiančio tiekėjo atstovo įgaliojimo pateikti ir pasirašyti pasiūlymą ir kitus dokumentus elektroniniu parašu skaitmeninė kopija**.
4. Tiekėjas pasiūlyme turi nurodyti, kokia pasiūlyme pateikta informacija yra **konfidenciali** (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Tiekėjas savo pasiūlyme nurodydamas, kad pasiūlyme pateikta informacija yra konfidenciali, **turi argumentuotai pagrįsti, kodėl jo nurodyta informacija yra laikoma konfidencialia bei pateikti dokumentus, įrodančius, kokiu pagrindu nurodyta informacija turėtų būti laikoma konfidencialia** (pateikiamas pagrindimas dėl pasiūlyme nurodytos konfidencialios informacijos). Tiekėjui neįvykdžius šios sąlygos, Perkančioji organizacija laikys, kad tiekėjo pasiūlyme nėra konfidencialios informacijos. Perkančioji organizacija, Viešųjų pirkimų komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Atkreipiame dėmesį, kad pagal Lietuvos Aukščiausiojo Teismo suformuotą praktiką, tam kad informacija būtų laikoma komercine paslaptimi, ji turi atitikti šiuos požymius: 1) informacija turi būti slapta (nevieša). Komercinę paslaptį sudaro tik tokia informacija, kuri nėra visuotinai žinoma ar laisvai prieinama tretiesiems asmenims; 2) informacija turi turėti tikrą ar potencialią komercinę (gamybinę) vertę dėl to, kad jos nežino tretieji asmenys ir ji negali būti laisvai prieinama; 3) informacija turi būti slapta dėl jos savininko ar kito asmens, kuriam savininkas ją yra patikėjęs, protingų pastangų išsaugoti jos slaptumą.
5. Pasiūlyme nurodoma kaina pateikiama eurais turi būti išreikšta ir apskaičiuota taip, kaip nurodyta šio sąlygų aprašo 1 priede. Apskaičiuojant kainą, turi būti atsižvelgta į techninę specifikaciją. Į kainą turi būti įskaityti visi mokesčiai ir visos tiekėjo išlaidos*.* **Visuose atliekamuose skaičiavimuose bei apvalinimuose turi būti laikomasi bendrų skaičių apvalinimo taisyklių ir kainos pasiūlyme turi būti nurodomos paliekant du skaitmenis po kablelio.**
6. Pateikdamas pasiūlymą, tiekėjas sutinka su konkurso sąlygų aprašu ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
7. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas dokumentas (originalo kalba) su tinkamai patvirtintu vertimu į lietuvių kalbą. Tinkamu bus laikomas vertimas, patvirtintas tiekėjo ar jo įgalioto asmens parašu,arba patvirtintas vertėjo parašu ir vertimo biuro anspaudu.
8. **Pasiūlymą sudaro tiekėjo pateiktų duomenų, dokumentų elektroninėje formoje, skaitmeninių dokumentų kopijų ir atsakymų į CVP IS priemonėmis pateiktus klausimus visuma:**
	1. Užpildytas atsakymų atitikties konkurso sąlygų apraše nurodytiems minimaliems kvalifikacijos reikalavimams klausimynas, prie atsakymo pridedant („prisegant“) atitiktį reikalavimui patvirtinančių dokumentų, nurodytų skelbime apie pirkimą, skaitmenines kopijas;
	2. Užpildytas pasiūlymas, parengtas pagal šio sąlygų aprašo 1 priede pateiktą formą;
	3. Jungtinės veiklos sutartis (jei pasiūlymą teikia ūkio subjektų grupė);
	4. Dokumentai, įrodantys, kokiu pagrindu informacija turėtų būti laikoma konfidencialia (pateikiami tuo atveju, jei tiekėjas nurodo, kad pasiūlyme pateikta informacija yra konfidenciali) (nepateikus laikoma, kad pasiūlyme nėra konfidencialios informacijos);
	5. Įgaliojimo pateikti ir pasirašyti pasiūlymą ir/ar kitus dokumentus elektroniniu parašu skaitmeninė kopija (jeigu pasiūlymą pateikia ne tiekėjo vadovas);
	6. Kita konkurso sąlygų apraše prašoma informacija ir (ar) dokumentai;
	7. Tiekėjo atsakymai dėl pasiūlymo paaiškinimo ir kvalifikacijos duomenų patikslinimo (jei bus).
9. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi pasiūlymai atmetami. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma – voke), ir naudodamasis CVP IS priemonėmis*.*
10. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
11. Pasiūlymas turi būti pateiktas iki **2016 m. kovo 16 d. 13.00 val.**, tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę.Pasiūlymo pateikimo data laikoma ta, kai gaunamas visas pasiūlymas (paskutinė pasiūlymo dalis). ***Perkančioji organizacija neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.***
12. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei iki **2016-06-16**. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
13. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

**VI SKYRIUS**

**PASIŪLYMŲ GALIOJIMO UŽTIKRINIMAS**

##### Perkančioji organizacija **nereikalauja pasiūlymo galiojimo užtikrinimo**.

**VII SKYRIUS**

 **KONKURSO SĄLYGŲ APRAŠO PAAIŠKINIMAS IR PATIKSLINIMAS**

1. Konkurso sąlygų aprašas gali būti paaiškinamas, patikslinamas tiekėjų iniciatyva, jiems **CVP IS susirašinėjimo priemonėmis** kreipiantis į Perkančiąją organizaciją. Prašymai paaiškinti konkurso sąlygų aprašą gali būti pateikiami Perkančiajai organizacijai CVP IS susirašinėjimo priemonėmis ne vėliau kaip likus **4 darbo dienoms** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos).** Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygų aprašą iš karto jį išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
2. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti, patikslinti konkurso sąlygų aprašą.
3. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti konkurso sąlygų aprašą, jeigu jis buvo pateiktas nepasibaigus šio konkurso sąlygų aprašo 41 punkte nurodytam terminui, arba aiškindama, tikslindama konkurso sąlygų aprašą savo iniciatyva, Perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus **1 darbo dienai** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos).** Į laiku gautą tiekėjo prašymą paaiškinti konkurso sąlygų aprašą Perkančioji organizacija atsako ne vėliau kaip per **3 darbo dienas** nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygų aprašą. Perkančioji organizacija tiek aiškindama, tikslindama konkurso sąlygų aprašą savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS.
4. Bet kokia informacija, konkurso sąlygų aprašo paaiškinimai, pranešimai ar kitas Perkančiosios organizacijos ir tiekėjų susirašinėjimas yra vykdomas CVP IS priemonėmis (pranešimus gaus prie pirkimo prisijungę tiekėjai).
5. Tuo atveju, kai paaiškinami (patikslinami) pirkimo dokumentai, Perkančioji organizacija paaiškinimus (patikslinimus) paskelbia CVP IS ir, prireikus, pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į paaiškinimus (patikslinimus). Jeigu Perkančioji organizacija konkurso sąlygų aprašą paaiškina (patikslina) ir negali paaiškinimų (patikslinimų) ar susitikimų protokolų išrašų (jeigu susitikimai įvyks) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus).

**VIII SKYRIUS**

**SUSIPAŽINIMO SU PASIŪLYMAIS PROCEDŪROS**

1. Susipažinimas su tiekėjų pasiūlymais, gautais CVP IS priemonėmis, prilyginamas vokų atplėšimui. Vokai su pasiūlymais bus atveriami Komisijos posėdyje **2016 m. kovo 16 d. 13.15 val.** nustatytu laiku, Klaipėdos miesto savivaldybės administracijos patalpose, 1-ame aukšte, 137 kabinete, Liepų g. 11, LT-91502 Klaipėda*.*
2. Susipažinimo su pasiūlymais posėdyje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina, ar pateiktas pasiūlymas yra patvirtintas tiekėjo ar jo įgalioto asmens saugiu elektroniniu parašu. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
3. Susipažinimo su pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atveriami ir tuo atveju, jei į susipažinimo su pasiūlymais posėdį neatvyksta pasiūlymus pateikę tikėjai arba jų įgalioti atstovai.
4. Tiekėjas ar jo įgaliotas atstovas, ketinantis dalyvauti susipažinimo su pasiūlymais posėdyje, turi pateikti įgaliojimą ar kitą dokumentą, patvirtinantį jo teisę dalyvauti susipažinimo su pasiūlymais posėdyje. Šis dokumentas suformuojamas elektroninėmis priemonėmis ir „prisegamas“, sukuriant pranešimą pirkimo skiltyje „Susirašinėjimas“ arba pateikiamas Komisijai posėdžio pradžioje.
5. Kiekvienas susipažinimo su pasiūlymais posėdyje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija Perkančioji organizacija negali atskleisti tiekėjo pasiūlyme esančios konfidencialios informacijos, kurią nurodė tiekėjas.
6. Apie susipažinimo su pasiūlymais metu paskelbtą informaciją raštu pranešama ir šioje procedūroje nedalyvavusiems tiekėjams, jeigu jie to pageidauja.
7. Tolesnes pasiūlymų nagrinėjimo, vertinimo ir palyginimo procedūras Komisija atlieka pasiūlymus pateikusiems tiekėjams ar jų įgaliotiems atstovams nedalyvaujant.

**IX SKYRIUS**

**PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

1. Komisija tikrina tiekėjų pasiūlymuose pateiktų kvalifikacijos duomenų atitiktį konkurso sąlygų apraše nustatytiems minimaliems kvalifikacijos reikalavimams. Jeigu Komisija nustato, kad tiekėjo pateikti kvalifikacijos duomenys yra neišsamūs arba netikslūs, ji privalo CVP IS susirašinėjimo priemonėmis prašyti tiekėjo juos papildyti arba paaiškinti per Perkančiosios organizacijos nurodytą terminą. Jeigu Perkančiosios organizacijos prašymu tiekėjas nepatikslina pateiktų netikslių ir neišsamių duomenų apie savo kvalifikaciją, Perkančioji organizacija atmeta tokį pasiūlymą.
2. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygų apraše nustatytiems reikalavimams ir kiekvienam iš jų nedelsdama (ne vėliau kaip per 3 darbo dienas) CVP IS susirašinėjimo priemonėmis praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka Perkančiosios organizacijos keliamus reikalavimus.
3. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą CVP IS susirašinėjimo priemonėmis pateikti papildomus paaiškinimus, nekeisdami pasiūlymo esmės. Perkančioji organizacija negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių konkurso sąlygų apraše nustatytų reikalavimų neatitinkantis pasiūlymas taptų juos atitinkantis. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Jei tiekėjas per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
4. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė, Komisija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą.
5. Jeigu pateiktame pasiūlyme nurodyta kaina yra neįprastai maža, Komisija gali tiekėjo CVP IS susirašinėjimo priemonėmis paprašyti per Komisijos nurodytą terminą pagrįsti neįprastai mažą pasiūlymo kainą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį. Perkančioji organizacija, vertindama, ar tiekėjo pateiktame pasiūlyme nurodyta kaina yra neįprastai maža, vadovaujasi Viešųjų pirkimų įstatymo 40 straipsnio 2 ir 3 dalyse įtvirtintomis nuostatomis, Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 „Dėl pasiūlyme nurodytos prekių, paslaugų ar darbų neįprastai mažos kainos sąvokos apibrėžimo“, Pasiūlyme nurodytos prekių, paslaugų ar darbų neįprastai mažos kainos pagrindimo rekomendacijomis, patvirtintomis Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122. Jeigu tiekėjas nepagrindžia neįprastai mažos kainos, jo pasiūlymas atmetamas.
6. Komisija atmeta pasiūlymą, jeigu:
	1. Tiekėjas neatitiko minimalių kvalifikacijos reikalavimų arba Komisijos prašymu nepatikslino pateiktų netikslių ar neišsamių duomenų apie savo kvalifikaciją;
	2. Pasiūlymas neatitiko pirkimo dokumentuose nustatytų reikalavimų arba tiekėjas per nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties;
	3. Visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos;
	4. Buvo pasiūlyta neįprastai maža kaina ir tiekėjas Komisijos prašymu per nustatytą terminą nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
	5. Pasiūlymas buvo pateiktas ne Perkančiosios organizacijos nurodytomis elektroninėmis priemonėmis;
	6. Tiekėjas pateikė daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma voke), ir naudodamasis CVP IS priemonėmis.

**X SKYRIUS**

**PASIŪLYMŲ VERTINIMAS**

1. Pasiūlymuose nurodytos kainos vertinamos eurais. Jeigu pasiūlyme kainos nurodytos užsienio valiuta, jos bus perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymų pateikimo termino dieną.
2. Perkančiosios organizacijos neatmesti pasiūlymai vertinami pagal mažiausios kainos kriterijų.

**XI SKYRIUS**

**PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

1. Išnagrinėjusi ir įvertinusi pateiktus pasiūlymus, Komisija nustato pasiūlymų eilę ir laimėjusį pasiūlymą. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai, t. y. kuris CVP IS priemonėmis pateiktas anksčiausiai. Pasiūlymų eilė nenustatoma, jeigu buvo gautas tik vienas pasiūlymas.
2. Suinteresuotiems dalyviams nedelsiant (ne vėliau kaip per 5 darbo dienas) pranešama apie priimtą sprendimą sudaryti pirkimo sutartį, nurodoma nustatyta pasiūlymų eilė, laimėjęs pasiūlymas, tikslus atidėjimo terminas. Jei bus nuspręsta nesudaryti pirkimo sutarties (pradėti pirkimą iš naujo), minėtame pranešime nurodomos tokio sprendimo priežastys.
3. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu ir jam nurodomas laikas, iki kada reikia sudaryti pirkimo sutartį. Konkursą laimėjęs tiekėjas privalo pasirašyti pirkimo sutartį per Perkančiosios organizacijos nurodytą terminą. Laikas pirkimo sutarčiai pasirašyti gali būti nustatomas atskiru pranešimu raštu arba nurodomas pranešime apie laimėjusį pasiūlymą.
4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį ar iki Perkančiosios organizacijos nurodyto laiko nesudaro pirkimo sutarties arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.

**XII SKYRIUS**

**GINČŲ NAGRINĖJIMO TVARKA**

1. Tiekėjas, norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, turi pateikti pretenziją Perkančiajai organizacijai Viešųjų pirkimų įstatymo V skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo V skyriuje nustatyta tvarka. Pretenzija pateikiama CVP IS priemonėmis.

**XIII SKYRIUS**

**PIRKIMO SUTARTIES SĄLYGOS**

1. Sudaroma pirkimo sutartis (toliau – Sutartis) atitinka laimėjusio tiekėjo pasiūlymą ir šį konkurso sąlygų aprašą. Sutartis sudaroma vadovaujantis Viešųjų pirkimų įstatymo 18 straipsniu.
2. Šalių susitarimu tiekėjo prievolė suteikti paslaugas laikoma prievole pasiekti (užtikrinti) Sutartyje numatytą rezultatą. Tiekėjas yra tinkamai informuotas apie Perkančiajai organizacijai reikalingas paslaugas ir siekiamą rezultatą. Tiekėjas patvirtina, kad įvertino konkurso sąlygų aprašo, teisės aktų reikalavimus, statinio projektavimo užduotį, supranta, kad sudarydamas Sutartį privalo pasiekti Sutartyje numatytą rezultatą ir dėl to privalo imtis visų reikiamų veiksmų ir priemonių bei užtikrinti, kad Perkančioji organizacija galėtų tinkamai ir visapusiškai naudotis šiuo rezultatu pagal tiesioginę ir Sutartyje bei konkurso sąlygų apraše numatytą paskirtį.
3. **Kainodaros**  **taisyklės:** Sutartyje fiksuojama konkurso sąlygų aprašo 1 priede nurodyta paslaugų **kaina**. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu taikomas pridėtinės vertės mokesčio (toliau – PVM) tarifas, fiksuota kaina ir būtų perskaičiuojama tokiu pat santykiu, kokiu pasikeičia PVM tarifas. Perskaičiavimas įforminamas papildomu susitarimu (protokolu), kuris tampa neatsiejama Sutarties dalimi. Perskaičiuota kaina taikoma toms paslaugoms, už kurių atlikimą PVM sąskaita faktūra išrašoma po papildomo susitarimo (protokolo) įsigaliojimo. Dėl kitų mokesčių pasikeitimo, rinkos kainų pasikeitimo kaina neperskaičiuojama.
4. **Prievolių įvykdymo terminai:** programa turi būti parengta ir suderinta su Aplinkos apsaugos agentūra ir kitomis įstaigomis Bendruosiuose savivaldybių aplinkos monitoringo nuostatuose nustatyta tvarka ne vėliau kaip iki 2016 m. rugsėjo 26 d. Suderinta programa turi būti pateikta artimiausiam Klaipėdos miesto savivaldybės tarybos (toliau – Taryba) posėdžiui patvirtinti. Paslauga laikoma suteikta, kai Taryba patvirtina suderintą programą. Tarybai nepatvirtinus programos tiekėjas turi ją pakoreguoti, iš naujo suderinti su derinančiomis institucijomis ir pateikti kitam artimiausiam Tarybos posėdžiui patvirtinti.
5. **Atsiskaitymų ir mokėjimo tvarka:** Perkančioji organizacija už tinkamai suteiktas paslaugas tiekėjui apmoka pagal gautą (-as) PVM sąskaitą (-as) – faktūrą (-as) per 20 darbo dienų po faktiškai suteiktų paslaugų priėmimo-perdavimo akto (-ų) pasirašymo ir sąskaitos faktūros (-ų) pateikimo dienos. Apmokėjimas vykdoma dalimis:
	1. 90 proc. bendros sutarties kainos sumokama, kai tiekėjas Perkančiajai organizacijai pateikia galutinę tarybos sprendimo priėmimui tinkamai parengtą ir nustatyta tvarka suderintą programą;
	2. likusieji 10 proc. bendros sutarties kainos sumokami Savivaldybės tarybai patvirtinus programą.
6. **Finansavimo šaltinis** – Savivaldybės biudžeto lėšos, skirtos Aplinkos apsaugos rėmimo specialiai programai (Nr. 5) įgyvendinti, priemonės pavadinimas – Klaipėdos miesto savivaldybės aplinkos monitoringo 2017–2021 metų programos parengimas (05.010201).
7. **Sutarties šalių teisės ir pareigos:**
	1. **Perkančioji organizacija įsipareigoja:**
		1. Sudaryti tiekėjui visas sąlygas, suteikti informaciją ar dokumentus, reikalingus Sutartyje numatytoms paslaugoms suteikti;
		2. Priimti ir sumokėti už tinkamai ir laiku suteiktas paslaugas pagal Sutartį.
	2. **Perkančioji organizacija turi teisę:**
		1. Pareikšti pastabas dėl paslaugų teikimo rezultato;
		2. Nepriimti netinkamai suteiktų paslaugų.
	3. **Tiekėjas įsipareigoja**:
		1. Teikti paslaugas pagal konkurso sąlygų, techninės specifikacijos ir Sutarties reikalavimus už pasiūlyme nurodyta paslaugų kainą, kaip įmanoma rūpestingai ir efektyviai;
		2. Nedelsdamas raštu informuoti Perkančiąją organizaciją apie bet kurias aplinkybes, trukdančias ar galinčias sutrukdyti užbaigti paslaugų teikimą nustatytais terminais;
		3. Leisti Perkančiosios organizacijos atstovams susipažinti su rengiamos programos projektu bei teikti tarpinę informaciją apie paslaugos vykdymą, jei to paprašo Perkančioji organizacija;
		4. Savo lėšomis ir jėgomis atlikti parengtos programos patikslinimus, pakeitimus ar papildymus Sutarties galiojimo laikotarpiu;
		5. Laiku suderinti parengtą programą su Aplinkos apsaugos agentūra ir kitomis įstaigomis Bendruosiuose savivaldybių aplinkos monitoringo nuostatuose nustatyta tvarka.
		6. Perkančiajai organizacijai pareikalavus, surengti parengtos ir suderintos programos pristatymą su Perkančiąją organizacija suderintu laiku ir data;
		7. Pristatyti suderintos programos projektą Klaipėdos miesto savivaldybės tarybos komitetuose ir Tarybos posėdyje;
		8. Sutarties vykdymo metu pasikeitus įstatymams ar teisės aktams, reglamentuojantiems perkamą paslaugą, nuostatoms ir reikalavimams, vykdyti Sutartį pagal galiojančius teisės aktus;
		9. Suderintą programą, parengtą pagal Dokumentų rengimo taisykles ir tinkamą tvirtinimui Savivaldybės taryboje pateikti Perkančiajai organizacijai 3 popierinės formos egzemplioriais ir 1 programos versiją \*pdf formatu;
		10. Tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
		11. Jei tiekėjas yra ūkio subjektų grupė, veikianti pagal jungtinės veiklos sutartį, tokiu atveju jungtinės veiklos partneriai įsipareigoja solidariai atsakyti Perkančiajai organizacijai už Sutarties vykdymą.
	4. **Tiekėjas turi teisę:**
		1. Naudotis Lietuvos Respublikos įstatymuose numatytomis tiekėjo teisėmis.
		2. Gauti apmokėjimą už paslaugas pagal Sutartyje nustatytas sąlygas ir tvarką.
8. **Šalių atsakomybė:**
	1. Tiekėjui Sutartyje bus numatyta 200 Eur vertės bauda už nekokybiškai suteiktas paslaugas, surašant pažeidimo/defektinį aktą už kiekvieną nustatytą atvejį. Pažeidimo/defektinis aktas surašomas dalyvaujant tiekėjo atstovui. Jeigu jis neatvyksta sutartu laiku arba atsisako dalyvauti, pažeidimų/defektinis aktas surašomas jam nedalyvaujant. Bauda išskaičiuojama iš tiekėjui mokėtinos sumos.
	2. Perkančioji organizacija, nesumokėjusi už suteiktas paslaugas per nustatytus terminus, tiekėjui raštiškai pareikalavus, moka tiekėjui 0,02 % delspinigių už kiekvieną pavėluotą sumokėti dieną nuo laiku nesumokėtos sumos.
	3. Tiekėjas, pažeidęs paslaugų teikimo terminus Perkančiajai organizacijai moka 0,02 % delspinigių nuo bendros Sutarties vertės su PVM už kiekvieną pavėluotą dieną.
	4. Tiekėjui vėluojant suteikti paslaugas ar jas suteiktus nekokybiškai, taip pat vilkinant paslaugų teikimą ar piktnaudžiaujant, Perkančioji organizacija, siekdama apginti savo teisėtus interesus, gali atlikti neapmokėtų sumų įskaitymus į nuostolius (vienašalius sandorius).
	5. Šalys susitaria, kad esminiu Sutarties pažeidimu bus laikomas:
		1. Pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
		2. Pažeidimas, kai tiekėjas raštiškai įspėtas, be objektyvių priežasčių vilkina paslaugų suteikimą, raštiškai įspėtas neužtikrina paslaugų kokybės ar daugiau nei 1 kartą pažeidžia nustatytą prievolių vykdymo terminą.
9. **Sutarties nutraukimas prieš terminą:**
	1. Perkančioji organizacija turi teisę vienašališkai nutraukti Sutartį ir pareikalauti iš tiekėjo atlyginti Perkančiosios organizacijos patirtus nuostolius, jeigu:
		1. Tiekėjas per pagrįstai nustatytą laikotarpį neįvykdo Perkančiosios organizacijos nurodymo ištaisyti netinkamai įvykdytus arba neįvykdytus sutartinius įsipareigojimus;
		2. Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
		3. Po raštiško Perkančiosios organizacijos įspėjimo tiekėjas neužtikrina paslaugų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
		4. Tiekėjas nevykdo bent vieno Sutartimi prisiimto įsipareigojimo.
	2. Įspėjus tiekėją apie esminį Sutarties pažeidimą, Sutartis nutraukiama per 10 darbo dienų nuo įspėjimo tiekėjui išsiuntimo dienos.
	3. Tiekėjas turi teisę vienašališkai nutraukti Sutartį prieš terminą kai Perkančioji organizacija nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Perkančioji organizacija.
	4. Perkančiajai organizacijai arba tiekėjui vienašališkai nutraukus Sutartį tiekėjas privalo perduoti iki Sutarties nutraukimo datos pristatytas prekes, šalims pasirašant priėmimo – perdavimo aktą. Perkančioji organizacija privalo apmokėti už pristatytas prekes, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl tiekėjo kaltės.
	5. Tiekėjas neturi teisės vienašališkai nutraukti Sutartį nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus Sutartį tiekėjas privalo Perkančiajai organizacijai sumokėti 2 procentų dydžio baudą nuo visos Sutarties kainos su PVM.
10. **Nenugalimos jėgos aplinkybės:**
	1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios šalies įrodytos pagal Civilinį kodeksą, jeigu šalis nedelsiant pranešė kitai šaliai apie kliūtį bei jos poveikį įsipareigojimų vykdymui.
	2. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (*force majeure*) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).
	3. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, šalis neturi reikiamų finansinių išteklių arba šalies kontrahentai pažeidžia savo prievoles. Nenugalima jėga (*force majeure*) taip pat nelaikomos šalies veiklai turėjusios įtakos aplinkybės, į kurių galimybę šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
	4. Jei kuri nors Sutarties šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei Perkančioji organizacija raštu nenurodo kitaip, tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.
	5. Tiekėjas patvirtina, kad jis nežino apie nenugalimos jėgos aplinkybes (*force majeure*), kurių Sutarties šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
	6. Jeigu Sutarties šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
	7. Jei nenugalimos jėgos (*force majeure*) aplinkybės trunka ilgiau kaip 60 kalendorinių dienų, tuomet bet kuri Sutarties šalis turi teisę nutraukti Sutartį įspėdama apie tai kitą šalį prieš 30 kalendorinių dienų. Jei pasibaigus šiam 30 kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.
11. **Intelektinės nuosavybės teisės:**
	1. Programos autoriais yra tiekėjas ir jo pasamdyti subtiekėjai (toliau šiame punkte bendrai vadinami Autoriais).
	2. Visos teisės aktuose numatytos Autorių turtinės teisės į bet kuriuos kūrinius ir/ar jų dalis (įskaitant, bet neapsiribojant, programą ir atskiras jos dalis, brėžinius, eskizus, modelius, specifikacijas, ataskaitas ir kitus kūrinius), kurie sukuriami vykdant šiose sąlygose numatytas paslaugas, yra Perkančiosios organizacijos nuosavybė nuo jų sukūrimo momento.
	3. Perkančioji organizacija turi teisę be jokio papildomo Autorių sutikimo, savo nuožiūra, nevaržomai (tiek laiko, tiek teritorijos atžvilgiu) ir nemokėdama jokio papildomo atlyginimo Autoriams naudotis visomis pagal šias sąlygas įgytomis Autorių turtinėmis teisėmis, įskaitant, bet tuo neapsiribojant, perleisti turimas teises tretiesiems asmenims, pavesti programos keitimą ir/ar pildymą kitiems asmenims.
	4. Autoriai pareiškia ir garantuoja, kad neturės ir nereikš Perkančiajai organizacijai ir/ar tretiesiems asmenims jokių pretenzijų ar reikalavimų dėl Perkančiosios organizacijos naudojimosi pagal šias sąlygas įgytomis Autorių teisėmis ir/ar sukurtais kūriniais bei jų dalimis.
	5. Autoriams tenka visa atsakomybė, jeigu rengiant programą pažeidžiamos trečiųjų asmenų intelektinės nuosavybės teises. Tokiu atveju Autoriai privalo nedelsiant savo sąskaita pašalinti tokius pažeidimus ir atlyginti visas Perkančiosios organizacijos dėl to patirtas išlaidas.
12. **Ginčų sprendimo tvarka:** kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu vadovaujantis Civiliniu kodeksu, Viešųjų pirkimų įstatymu, kitais teisės aktais, pirkimo dokumentais ir konkurso sąlygų aprašu su visais šių dokumentų priedais, tiekėjo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 15 kalendorinių dienų, tai šalys susitaria spręsti juos Civilinio proceso kodekso nustatyta tvarka, paduodant ieškinį teismui pagal Perkančiosios organizacijos buveinės vietą, nurodytą juridinių asmenų registre.
13. **Kitos sutarties sąlygos:**
	1. Sutartis įsigalioja tik po to, kai ją pasirašo abiejų šalių įgalioti atstovai.
	2. Sutartis galioja iki visiško sutartinių įsipareigojimų įvykdymo, bet ne ilgiau kaip iki 2016-12-16.
	3. Sutarties galiojimo pabaiga neatleidžia Sutarties šalių nuo tinkamo sutartinių įsipareigojimų pagal Sutartį įvykdymo.
	4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygų apraše. Tais atvejais, kai Sutarties sąlygų keitimo būtinybės nebuvo įmanoma numatyti rengiant konkurso sąlygų aprašą ir (ar) Sutarties sudarymo metu, Sutarties šalys gali keisti tik neesmines Sutarties sąlygas (pasikeitus subtiekėjui dėl bankroto, restruktūrizavimo bylos iškėlimo ar likvidavimo procedūros pradėjimo, neatitikimo subtiekėjams keliamų kvalifikacinių reikalavimų, subtiekėjo vienašalio sutarties nutraukimo ar negalėjimo laiku ir tinkamai įvykdyti Sutarties sąlygas, jei jis pasitelkiamas, pasikeitus Sutarties koordinatoriui, pasikeitus finansavimo šaltiniams, pasikeitus rekvizitams).
	5. **Subtiekėjų ir specialistų keitimo tvarka:**
		1. Jei tiekėjas pasiūlyme Sutartyje numatytų paslaugų teikimui nurodė pasitelkiamą subtiekėją (-us), jie turi būti nurodomi Sutartyje, nurodant subtiekėjo (-ų) pavadinimą (-us) bei jam perduodamas paslaugas;
		2. Sutarties vykdymo metu tiekėjas, raštu kreipęsis į Perkančiąją organizaciją ir gavęs raštišką jos sutikimą, gali keisti subtiekėją (-us), tačiau naujų subtiekėjų kvalifikacija turi atitikti konkurso sąlygų apraše subtiekėjams keltus kvalifikacijos reikalavimus. Jei tiekėjas neranda kito subtiekėjo, atitinkančio subtiekėjams keliamus reikalavimus, Perkančioji organizacija turi teisę vienašališkai nutraukti Sutartį.
		3. Subtiekėjų pakeitimas įforminamas abiejų šalių papildomu susitarimu prie Sutarties per 10 darbo dienų nuo Perkančiosios organizacijos raštiško sutikimo išsiuntimo tiekėjui datos;
		4. Tiekėjas Sutarties vykdymo metu privalės pakeisti atitinkamas paslaugas teikiantį subtiekėją, jei Perkančiosios organizacijos netenkins subtiekėjo teikiamų paslaugų kokybė ar Perkančioji organizacija turės pagrįstą pagrindą manyti, kad dėl pasirinkto ir konkrečias paslaugas tiekiančio subtiekėjo veiksmų Sutarties vykdymas gali pasunkėti ar tapti neįmanomu;
		5. Jei Sutartyje numatytų paslaugų teikimui tiekėjas subtiekėjų nepasitelks, Sutarties vykdymo metu subtiekėjai negalės būti įtraukiami;
		6. Sutarties vykdymo metu atsiradus poreikiui (jei specialistas netinkamai vykdo ar atsisako vykdyti savo pareigas, ligos, mirties ar kitais, nuo tiekėjo nepriklausančiais atvejais) tiekėjas gali keisti pasiūlyme nurodytus specialistus tik gavęs Perkančiosios organizacijos pritarimą. Jeigu tenka keisti specialistą, kandidatas į jo vietą privalo turėti ne žemesnę kvalifikaciją ir patirtį, nurodytą konkurso sąlygų aprašo reikalavimuose. Tiekėjas privalo pateikti siūlomo specialisto kvalifikaciją ir patirtį patvirtinančius dokumentus. Perkančioji organizacija privalo patikrinti ar siūlomo specialisto kvalifikacija ir patirtis atitinka reikalavimus, kurie buvo nustatyti pirkimo dokumentuose. Jei tiekėjas neranda naujo specialisto su tokia pat ar aukštesne kvalifikacija ar patirtimi, Perkančioji organizacija turi teisę vienašališkai nutraukti Sutartį.
	6. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Sutartį, išskyrus atvejus, kai ši informacija yra vieša arba ši informacija atskleista įstatymų numatytais atvejais. Šalys susitaria, kad konkurso metu sužinota informacija apie kitą šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
	7. Bet kokius mokesčius, kuriais gali būti apmokestinamos sumos, kurias gauna tiekėjas arba Perkančioji organizacija Sutarties pagrindu, privalės sumokėti atitinkamai pats tiekėjas arba Perkančioji organizacija.
	8. Kiekviena Sutarties šalis padengs savo išlaidas, susijusias su Sutarties pasirašymu ir vykdymu, išskyrus atvejus, aiškiai nurodytus Sutartyje.
	9. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
	10. Perkančioji organizacija laimėjusio tiekėjo pasiūlymą, sudarytą Sutartį ir Sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo Sutarties sudarymo ar jos sąlygų pakeitimo paskelbia CVP IS.
	11. Perkančioji organizacija ne vėliau kaip per 10 dienų CVP IS skelbia informaciją apie Sutarties neįvykdžiusį ar netinkamai ją įvykdžiusį tiekėją, kai Sutartis nutraukta dėl esminio Sutarties pažeidimo arba priimtas teismo sprendimas, kuriuo tenkinami Perkančiosios organizacijos reikalavimai pripažinti Sutarties neįvykdymą ar netinkamą įvykdymą esminiu ir atlyginti dėl to patirtus nuostolius. Paskelbusi tokią informaciją, Perkančioji organizacija nedelsdama, tačiau ne vėliau kaip per 3 darbo dienas, apie tai informuoja tiekėją.
14. **Baigiamosios nuostatos:**
	1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami faksu, įteikiami pasirašytinai, jų originalus visais atvejais įteikiant kitai šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu. Apie savo adreso ar kitų rekvizitų pasikeitimą kiekviena šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.
	2. Sutartis sudaroma lietuvių kalba.
	3. Sutartis sudaryta dviem egzemplioriais – po vieną kiekvienai šaliai.
15. **Prie Sutarties pridedami šie priedai, kurie yra neatskiriama Sutarties dalis, kurie čia yra išvardinti pagal svarbą:**
	1. Konkurso sąlygų aprašas; Techninė specifikacija; Perkančiosios organizacijos iki pasiūlymų pateikimo termino išsiųsti paaiškinimai;
	2. Tiekėjo užpildyta pasiūlymo forma ir tiekėjo prašymai paaiškinti pasiūlymą bei tiekėjo pasiūlymo paaiškinimai, pateikti pirkimo procedūros metu (jei jų bus); (dokumentai saugomi pas Perkančiąją organizaciją);
	3. Sutartį sudarantys dokumentai laikomi vienas kitą paaiškinančiais. Neaiškumo ar prieštaravimo atveju, vadovaujamasi nurodyta eilės tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Konkurso sąlygų aprašo |
| 1 priedas |

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Adresatas (perkančioji organizacija))

**PASIŪLYMAS**

**klaipėdos miesto savivaldybės aplinkos monitoringo 2017-2021 metų programos parengimo paslaugų skelbiamam mažos vertės PIRKIMui** \_\_\_\_\_\_\_\_\_\_\_\_Nr.\_\_\_\_\_\_

 (Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas *(Jeigu dalyvauja ūkio subjektų grupė, surašomi visi dalyvių pavadinimai)* |  |
| Tiekėjo adresas *(Jeigu dalyvauja ūkio subjektų grupė, surašomi visi dalyvių adresai)* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

|  |  |
| --- | --- |
| Subtiekėjo (‑ų) pavadinimas (-ai)  |  |
| Subtiekėjo (‑ų) adresas (-ai)  |  |
| Įsipareigojimų dalis (procentais), kuriai ketinama pasitelkti subtiekėją (-us) |  |
| Įsipareigojimai, kuriuos numatoma perduoti subtiekėjui  |  |

*Pastaba. Pildoma, jei tiekėjas ketina pasitelkti subrangovą (-us), subtiekėją (-us)~~,~~ ar subteikėją (-us).*

Šiuo pasiūlymu pažymime, kad sutinkame su visomis pirkimo sąlygomis, nustatytomis mažos vertės pirkimo skelbime, paskelbtame Viešųjų pirkimų įstatymo nustatyta tvarka ir kituose pirkimo dokumentuose (jų paaiškinimuose, papildymuose).

Mes siūlome šias paslaugas:

|  |  |  |  |  |
| --- | --- | --- | --- | --- |
| **Eil. Nr.** | **Paslaugų pavadinimas** | **Kaina, EUR be PVM** | **PVM** **(21 %), EUR** | **Kaina, EUR su PVM** |
| 1. | Klaipėdos miesto savivaldybės aplinkos monitoringo 2017-2021 metų programos parengimo paslaugos |  |  |  |
| **Bendra pasiūlymo kaina, EUR su PVM** *(suma žodžiais)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

*Pastabos:*

*- kainos pasiūlyme nurodomos paliekant du skaitmenis po kablelio;*

*-* ***tais atvejais, kai pagal galiojančius teisės aktus tiekėjui nereikia mokėti PVM, jis nurodo kainą be PVM ir nurodo priežastis, dėl kurių PVM nemoka.***

 Teikdami šį pasiūlymą mes patvirtiname, kad siūlomos paslaugos visiškai atitinka pirkimo dokumentuose nurodytus reikalavimus, į mūsų siūlomą kainą įskaičiuotos visos išlaidos ir visi mokesčiai ir mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

**Sutartyje bus fiksuojama bendra paslaugų kaina.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ši pasiūlyme nurodyta informacija yra konfidenciali *(Perkančioji organizacija šios informacijos negali atskleisti tretiesiems asmenims).* *Atkreipiame dėmesį, kad nurodydamas konfidencialią informaciją tiekėjas turi pateikti pagrindimą dėl pasiūlyme nurodytos konfidencialios informacijos (kaip yra nurodyta pirkimo sąlygų 30 punkte):*

|  |  |  |
| --- | --- | --- |
| Eil.Nr. | Pateikto dokumento pavadinimas | Dokumentas CVP IS langelyje  |
|  |  |  |
|  |  |  |

 |

*Pastaba:* *pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.* *Tiekėjui nenurodžius arba nurodžius, kokia informacija yra konfidenciali, tačiau nepateikus pagrindimo dėl pasiūlyme nurodytos konfidencialios informacijos, laikoma, kad konfidencialios informacijos pasiūlyme nėra.*

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

Pasiūlymas galioja iki **Perkančiosios organizacijos nustatyto termino.**

Pasirašydamas CVP IS priemonėmis pateiktą pasiūlymą saugiu elektroniniu parašu, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas\*) |  | (Parašas\*) |  | (Vardas ir pavardė\*) |  |

\*Kadangi visas pasiūlymas pasirašomas saugiu elektroniniu parašu, šio dokumento atskirai pasirašyti neprivaloma.

|  |
| --- |
| Konkurso sąlygų aprašo |
| 2 priedas |

**KLAIPĖDOS MIESTO SAVIVALDYBĖS APLINKOS MONITORINGO 2017–2021 METŲ PROGRAMOS PARENGIMO PASLAUGOS**

**TECHNINĖ SPECIFIKACIJA**

**BENDROJI DALIS**

Perkančioji organizacija:Klaipėdos miesto savivaldybės administracija, Liepų g. 11, 91502 Klaipėda.

Pirkimo objektas: Klaipėdos miesto savivaldybės aplinkos monitoringo 2017–2021 metų programos parengimo paslaugos.

**REIKALAVIMAI**

Parengti ir suderinti Klaipėdos miesto savivaldybės aplinkos monitoringo 2017–2021 metų programą (toliau – Programa).

Programa turi:

1. Būti skirta aplinkos kokybei valdyti savivaldybės teritorijoje, kad atlikus stebėjimus būtų gauta išsamesnė, negu gaunama valstybinio aplinkos monitoringo metu, informacija apie savivaldybių teritorijų gamtinės aplinkos būklę, kuria remiantis būtų galima vertinti ir prognozuoti aplinkos pokyčius bei galimas pasekmes, rengti atitinkamas rekomendacijas, planuoti neigiamo poveikio mažinimo programas bei planus ir įgyvendinti jose numatytas priemones, teikti informaciją specialistams bei visuomenei;

2. Apibrėžti savivaldybių aplinkos monitoringo apimtį;

3. Remtis lėšų efektyvaus panaudojimo principu.

Rengiant Programą vadovautis:

1. Lietuvos Respublikos aplinkos monitoringo įstatymu;
2. Lietuvos Respublikos triukšmo valdymo įstatymu;
3. Lietuvos Respublikos aplinkos ministro 2004 m. rugpjūčio 16 d. įsakymu Nr. D1-436 patvirtintais Bendraisiais savivaldybių aplinkos monitoringo nuostatais (aktuliais pakeitimais);
4. Lietuvos geologijos tarnybos prie Aplinkos ministerijos direktoriaus 2010 m. gruodžio 31 d. įsakymu Nr. 1-259 patvirtintomis Savivaldybių dirvožemio ir požeminio vandens monitoringo rekomendacijomis;
5. Lietuvos Respublikos aplinkos ministro 2008 m. sausio 14 d. įsakymu Nr. D1-31 patvirtinta Želdynų ir želdinių būklės stebėsenos programa;
6. Klaipėdos miesto savivaldybės tarybos 2013 m. birželio 27 d. sprendimu Nr. T2-159 „Dėl Klaipėdos miesto savivaldybės tyliųjų zonų nustatymo“ ir kitais teisės aktais, reglamentuojančiais aplinkos monitoringo reikalavimus.

Pasikeitus įstatymų ir kitų teisės aktų, reglamentuojančių perkamas paslaugas, nuostatoms ir reikalavimams, teikėjas turi vykdyti sutartį pagal galiojančius teisės aktus.

Dalyvauti ir pristatyti Programos projektą Klaipėdos miesto savivaldybės tarybos komitetų posėdžiuose bei Tarybos posėdyje.

 Laiku suderinti parengtą Programą su Aplinkos apsaugos agentūra ir kitomis įstaigomis Bendruosiuose savivaldybių aplinkos monitoringo nuostatuose nustatyta tvarka.

Parengtos Programos turinys, Programos dalys, monitoringo objektai, stebimi parametrai, stebėjimų periodiškumas, monitoringo vietų parinkimas, monitoringo vietų skaičius ir kita Programos sudėtis turi atitikti Bendrųjų savivaldybių aplinkos monitoringo nuostatų ir kitų teisės aktų reikalavimus. Programoje turi būti numatytas triukšmo monitoringas bei želdynų ir želdinių būklės monitoringas.

Rengiant programą:

1. Atsižvelgti į Klaipėdos miesto teritorijų planavimo bei strateginio planavimo dokumentus;
2. Įvertinti esamą Klaipėdos miesto gamtinės aplinkos būklę (aplinkos oro, vandens, dirvožemio, gyvosios gamtos, kraštovaizdžio, želdinių, triukšmo);
3. Įvertinti vykdomos Klaipėdos miesto savivaldybės aplinkos monitoringo programos 2012 –2016 m., patvirtintos Klaipėdos miesto savivaldybės tarybos 2012 m. kovo 29 d. sprendimu Nr. T2-85, rezultatus;
4. Įvertinti Klaipėdos miesto savivaldybės aplinkos monitoringo programoje 2012-2016 m. aprašytų stebėjimų periodiškumą, monitoringo vietų aktualumą ir reikalingumą, tyrimų metodų bei procedūrų aktualumą.

\_\_\_\_\_\_\_\_\_\_